recursal/SuperWikiNEXT-32B huggingface dataset:
**Каролина Плишкова** (чешки: *Karolína Plíšková*), (Лоуни, 21 март 1992

) - чешка професионална тенисерка.

На ВТА турнирите, Плишкова има девет титули во поединечна конкуренција и пет во конкуренција на двојки, додека во на ИТФ турнирите има 10 победи во поединечна и шест во двојки. На 31 октомври 2016 година, се наоѓала на 11. место на ранг-списокот на двојки. Се очекува да се качи на првото место на ранг-списокот на ВТА на 17 јули 2017 година.

Првото финале на гренд слем турнир го имала во 2016 година на Отвореното првенство на САД кога изгубила со 3 : 0. Како јуниор, Плишкова победила на Отвореното првенство на Австралија во 2010 година кога во финалето ја победила Лаура Робсон. Исто така настапувала за тимот на Чешката Република во Фед купот .

Приватен живот
--------------

Нејзини родители се Радек и Марина. Со нејзината сестра Кристина настапува во двојки.

Наводи
------

1. ↑  „Konta denies Halep in thriller, makes history at Wimbledon". *WTA Tennis*. Посетено на 11 July 2017.

Надворешни врски
----------------

|  |  |
| --- | --- |
| Ризница | „Каролина Плишкова" на Ризницата ? |

* Профил на мрежното место на ВТА (англиски)

* Karolína Plíšková на официјалното мрежно место на Меѓународната тениска федерација

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 2787151535366102890009
* GND: 125500777X
* NKC: xx0219820

 |

 |
Внатрешност на музејот
**Институтот за руска реалистичка уметност** (**ИРРУ**) е приватна институција која ги враќа јавните и социјалните традиции на руското уметничко покровителство. Овој ИРРУ музеј и изложбен центар е отворен на 1 декември 2011 година во една од старите згради на поранешната фабрика за печатење памук изградена во областа „Замоскворечие" во Москва на крајот на 19 век. Уметничката колекција на ИРРУ е од многумина оценета како една од најдобрите колекции на руската школа за реалистично сликарство од 20 век. Има три ката изложбен простор со вкупна површина од над 4.500 квадратни метри во кои се изложени приближно 500 дела од руската и советската уметност.

Третиот спрат
-------------

Во салите на третиот спрат е изложена една од најважните делови на музејската колекција, советската уметност од првата половина на 20 век, вклучувајќи дела од извонредни личности како што се Аркадиј Пластов, Сергеј Герасимов, Александар Деинека, Јуриј Пименов, Георги Ниски, Исак Бродски и други сликари.

Вториот спрат
-------------

На вториот кат на Институтот за руска реалистичка уметност е прикажана советската уметничка колекција од втората половина на 20 век. Во нејзиниот центар се изложени дела од најголемите сликари од 60-тите години на минатиот век, вклучително и „Национални уметници" и полноправни членови на Руската академија на уметностите Гели Коржев, браќата Сергеј и Алексеј Ткачев, Виктор Иванов, Петр Осовски, Дмитриј Жилински и Таир Салакхов. Сликарите од оваа генерација ги продолжија традициите на руската уметничка култура и многу од нив, како Виктор Попков, ги посветија своите дела на драматичните настани во современиот живот на Русија, со сите нејзини проблеми и противречности.

Првиот спрат
------------

Салите на првиот кат нé запознаваат со денешниот живот во Русија, и вклучуваат дела од познати членови на московската школа за сликарство како што се Виктор Калинин, Алексеј Суховецки, Владимир Телин, Николај Заицев, Вјачеслав Стеколшчиков, Николај Соломин; делата на извонредните сликари од Ленинград: Андреј Милников, Јевсеи Мојсеенко, Борис Угаров, Вјачеслав Загонек; уметниците од Владимир, вклучувајќи ги Ким Бритов, Владимир Јукин и Михаил Изотов. Изложени се и дела на уметници од Кострома, Јарославл, Вологда, Вјатка, Сергиев Посад, Краснојарск, Нижни Новгород и од други руски градови.

Надворешни врски
----------------

* Матична страница
**Инспициент** (германски *Inspizient*, од латинскиот *inspicientis*: *кој надгледува*) — човек во театарот кој се грижи пробата, концертот или изведбата да мине без проблем, а по налог на режисерот ја надгледува и раководи целата работа зад сцената. Тој им дава сигнал на глумците кога треба да излезат на сцената, му дава сигнали на техничкиот персонал да ја сменат сцената, светлата, музиката и другите сценски елементи. Притоа ја користи *инспициентската книшка* во која се внесуваат знаците и броевите на сите промени во една театарска претстава. Инспициентот понекогаш се нарекува и *водител на претставата*. Во филмските и телевизиските студија и во радиостаниците, инспициентот е лицето кое на главниот пулт ја контролира точноста на изведбата во содржинска и техничка смисла. Притоа тој се служи со книгата за снимање, односно програмската шема.

Поврзано
--------

* Суфлер

Наводи
------

1. ↑  „инспициент" — Дигитален речник на македонскиот јазик
2. ↑  „инспициент" — Официјален дигитален речник на македонскиот јазик
3. ↑  LZMK, Hrvatska enciklopedija, *Inspicijent* (pristupljeno 14. siječnja 2018.)
**Драга Стојановска** (1923-1944) – револуционерка и учесничка во НОВ.

Животопис
---------

Драга Стојановска е родена во Горно Соње, во 1923 година. Учела Трговска академија, каде што стапила во редовите на скоевската организација. Била борец и учесник во Втората светска војна. Во септември 1944 година, била дел од единиците на Дванаесеттата македонска ударна бригада, како санитетско лице. Во борбите за ослободување на Скопје, Драга загинала во обид да извлече ранет соборец.

Спомен биста на Драга Стојановска била поставена во населбата Тафталиџе, во близина на Педагошката академија, во студентската населба што го носи нејзиното име. Бистата била откриена во 1979 година, дело е на авторот Коста Абдорманов. 
Во нејзина чест се именувани неколку училишта во Македонија.

Наводи
------

1. ↑  Крсто Здравковски: „Да не се заборави", Архив на Скопје, 1982 г. стр. 142.

Поврзано
--------

* НОБ
**Бенедикс-Брус** (28 октомври 1856 - 16 февруари 1935) била шведска вајарка. После студиите на Академијата за уметности во Шведска, заминала во Франција, најпрво да студира, а подоцна да живее и работи во колонијата на уметниците во Грез-сур-Лоунг, каде го запознала нејзиниот сопруг Вилијам Блер Брус. Со него таа се вратила во Шведска и заедно го основале имотот на уметниците Бруцебо на Готланд, кој подоцна бил претворен во природен резерват. Таа исто така работела активно на зачувување на старите згради, правото на глас на жените и формирање на Шведска организација за доброволна одбрана на жените .

Каролина Бенедикс-Брус и Вилијам Блер Брус

Наводи
------
**Каролин Педл Бол** (11 ноември 1869 – 1 октомври 1938 година) била американска вајарка. Има изложувано на изложбата во Чикаго во 1893 година и на изложбата во Париз во 1900 година.

Биографија
----------

Каролин Педл е родена во Тере Хауте, Индијана на 11 ноември 1869 година. Студирала уметност на Политехничкиот институт Роуз и Академијата за ликовни уметности во Пенсилванија. Го продолжила своето образование во Уметничката студентска лига на Њујорк, под водство на Август Сен-Годенс и Кенион Кокс. Била член на Еснафот на уметности и занаети и на Лигата на студенти по уметност.

Педл Бол работела за компанијата Тифани Глас која што го изложила нејзиниот дизајн на изложбата во Чикаго во 1893 година.

Во доцните 1890-ти Педл Бол патувала во Европа. Таа била во Фиренца, Италија од септември 1895 година до март 1896 година. Почнувајќи од мај 1987 година, неколку години работела во сопствено студио во Париз.

На изложбата во Париз, 1900 година примила почесно признание, фигурата „Победа" на зградата на Соединетите држави на изложбата. Подоцна изработила меморијална фонтана во Флешинг, Лонг Ајленд, портрет на медалјон на госпоѓица Кокс од Тере Хауте и споменик на дете во истиот град.

Педл Бол се вратила во Соединетите американски држави во 1902 година. До крајот на својот живот имала работно студио, специјализирано за мали бронзи на коишто се прикажани деца.

Починала во Конектикат на 1 октомври 1938 година.

### Семејство

Керолин Педл Бол била помлада сестра на Џон Б. Педл. Се омажила за Бертранд Е. Бол на 16 октомври 1902 година. Имале едно дете. Бракот завршил со развод.

Дела
----

* Почетна скица за квартот Изабела, 1893 годинаПочетна скица за квартот Изабела, 1893 година
* Гравитација. Медалјон, в. 1906 годинаГравитација. Медалјон, в. 1906 година
* Дете со сликовница. Фигурина, в. 1906 годинаДете со сликовница. Фигурина, в. 1906 година

Наводи
------

1. ↑  „Abbott Handerson Thayer letter and drawings to Caroline Peddle Ball, [ca. 1890-1893]". Smithsonian. Посетено на 28 March 2015.
2. 1 2 3 4 5  „Caroline Peddle Ball Collection". *Vigo County Public Library*. Архивирано од изворникот на 2021-01-12. Посетено на 2 January 2018.
3. 1 2 3  Nichols, K.L. „Caroline Peddle Ball (1869 - 1938)". *Women's Art at the World's Columbian Fair & Exposition, Chicago 1893*. Посетено на 2 January 2018.
4. ↑  Waters, Clara Erskine Clement (1904). *Women in the Fine Arts: From the Seventh Century B.C. to the Twentieth Century A.D.* (Public domain. изд.). Houghton, Mifflin. стр. 25–.
5. ↑  „Sculpture of a Girl with Book by Caroline Peddle Ball". *Bronze Gallery*. Посетено на 2 January 2018.

* Public Domain *Оваа статија вклучува текст од овој извор, кој е во јавна сопственост**:* C. E. C. Waters' "Women in the Fine Arts: From the Seventh Century B.C. to the Twentieth Century A.D." (1904)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 9799751
* LCCN: nr2005000158
* ISNI: 0000 0000 5233 6201

 |

 |
**Драматица** или **Ангиста** (понекогаш **Драманица**; грчки: *Αγία Βαρβάρα/Αγγίτης*, *Ангитис*) — река во источниот дел на Егејска Македонија (денес во Грција) по чие течение е сместен градот Драма. Во Грција, за почеток на реката се смета нејзината притока Панега, која извира од пештерата Маара кај с. Нов Калапот (Ангитис) и се влева во Драматица кај с. Фотилово. Драматица почнува од нејзините извори во Драма и сè до Фотилово Грците ја нарекуваат Света Варвара (Аја Варвара).

Со должина од 75 км, Драматица е најголемата притока на Струма во Егејска Македонија. Тече низ Драмско и Серско.

Почнувајќи од кај зихненското село Баница, јужно од Алистратик, реката тече стрмната клисура Ташлак (Враус) должина од 9 км и длабочина од 80 до 150 метри. Завршува кај Станица Анџишта (Статмос Ангистис), каде се наоѓа стариот Драматички мост. Водите во клисурата се мошне погодни за практикување на сплаварењето. Оттука, реката преоѓа во полето, каде се влева во Струма.

Историја
--------

Реката ја споменува уште Херодот (VII, 112) во V век пр. н.е. На почетокот на XX век, речиси целото течение на Драматица ја образува етничката граница помеѓу Грците и Македонците — селата на север од реката биле македонски, а на југ — грчки.

На реката Драматица се случиле неколку настани во историјата на Македонија. На 18-19 март 1903 г. група дејци на Македонската револуционерна организација, предводена од Гоце Делчев, извршила атентат, минирајќи железнички тунел и мост на реката.

Во мај 1913 г. уште пред почетокот на Втората балканска војна, на подрачјето на реката доаѓа до вооружени судири помеѓу бугарски и грчки единици.

Поврзано
--------

* Драма (округ)
* Драма (град)
* Анџишта
* Зихна

Галерија
--------

* ПанегаПанега
* Драматичкиот мостДраматичкиот мост
* Драматица во 1918 г.Драматица во 1918 г.

Поврзано
--------

* Извори на Драматица — изворите на реката во истоимениот парк во Драма
* Драматички мост — стар османлиски мост на реката

Наводи
------

|  |  |
| --- | --- |
| Ризница | „Драматица" на Ризницата ? |

1. ↑  Йордан Иванов. „Местните имена между Долна Струма и Долна Места". София, БАН, 1982, стр.118.
2. ↑  Inquiries by Herodotus Book 7.
3. ↑  „Васил Канчов. „Македонија. Етнографија и статистика". Софиja, 1900. (вид. картата)". Архивирано од изворникот на 2016-03-04. Посетено на 2014-06-05.

|  |  |  |  |
| --- | --- | --- | --- |
| 

| * п
* р
* у
Реки во Егејска Македонија |
| --- |
|  |
| 
* Ана Дере
* Арапица
* Беливод
* Белица
* Белкаменска Река
* Бистрица
* Богатска Река
* Богдана
* Бродска Река
* Вардар
* Венетик
* Вода
* Галик
* Галешово
* Грамоштица
* Гребенска Река
* Гуменџиска Река
* Доспат
* Драматица
* Дреновска Река
* Ѓолаја
* Ѓоле
* Енипеј
* Желевска Река
* Зилјана
* Истек
* Јелешка Река (Сакулева)
* Карадере
* Кара Су
* Колудеј
* Коница
* Коџа Дере
* Лаџа (Кукушка)
* Лаџа (Правишка)
* Леска
* Лештенска Река
* Лошничка Река
* Љубница
* Марица
* Мегленица
* Места
* Мужделска Река
* Панега
* Питарова Река
* Праморица
* Рендина
* Серовица
* Спанч
* Стара
* Струма
* Суровичка Река
* Црна Река
* Четирска Река

 |

 |
**Како е спасен господинот Бенкс** (англиски: *Saving Mr. Banks*) е американски филм од 2013 година, во режија на Џон Ли Хенкок. Главните улоги ги толкуваат: Том Хенкс, Ема Томпсон, Колин Фарел и Рут Вилсон.

Содржина
--------

Како грижлив татко, Волт Дизни (го игра Хенкс) им ветува на своите сакани ќерки дека ќе ја екранизира нивната омилена дадилка, Мери Попинс. Но, Дизни не знае дека намќорестата писателка П. Л. Траверс (ја игра Томпсон) нема намера да дозволи нејзиниот најпознат лик да биде пренесен на филмското платно. Поради тоа, ветувањето на Дизни е тешко остварливо. Сепак, по повеќе години, продажбата на книгата на Траверс започнува да опаѓа, па нејзините намалени приходи ја тераат Траверс да се сретне со Дизни за да разговараат околу продажбата на авторските права.

Наводи
------

1. ↑  *Антена*, број 864, 16.1.2015, стр. 25.
2. ↑  *Антена*, број 869, 20.2.2015, стр. 25.
Шумски еж
**Инсектојади** (insectivorous) се мала група месојадци кои се хранат со инсекти. Алтернативен назив e **ентомфагија**, што се однесува и на луѓе кои јадат инсекти.

Овде спаѓаат ежовите, кртовите, ровките и некои помалку познати животни, како што се тенреците и влакнестите ежови. Многу инсектојади се ноќни животни. Тие излегуваат ноќе во потрага по храна. Имаат долги рилки и многу силно сетило за мирис со чија помош го наоѓаат својот плен. Повеќето инсектојади се хранат со инсекти, црви и други мали животни. Но некои ровки можат да убијат и голем плен, како на пример жаба. Едни видови инцектојади се хранат и живеат на површината на земјата, а други, особено кртовите, живеат во подземни дупки. Ровката што наликува на видра и којашто припаѓа на фамилијата тенреци, подолго престојува во вода, токму како и обична видра. Ежовите и некои видови тенреци имаат [[боцки што им служат за заштита. Кожата со непријатен мирис има иста функција кај кртовите и ровките. Поголемите животни, како што се панголинот и јужноафричкиот мравојад, исто така се хранат со инсекти.

Тие ги напаѓаат мравките и термитите, вовлекувајќи ги своите долги и лепливи јазици во нивните гнезда. Некои панголини можат да изедат и до 200.000 мравки за една ноќ. Јужноафриканскиот мравојад и панголинот се ноќни и претежно живеат сами. Тие го користат своето развиено сетило за мирис кога бараат храна. Имаат силни предни нозе кои им користат за разбиvање на гнездата на инсектите, како и за копање на дупки (јужноафриканскиот мравојад), или качување на дрвја (панголини).

Гигантски мравојад
Ако е во опасност панголинот ќе се свитка во топка и боцките го штитат од напаѓачите. За разлика од панголинот, јужноафриканскиот мравојад кога е во опасност, со голема брзина може да се закопа во земја.

Билки инсектојади
-----------------

*Drosera capensis* се придвижува за да зароби инсект.
Билките инсектојади се хранат делумно или целосно со инсекти кои сами ги заробуваат. Се нарекуваат и *месојадни билки*, и најчесто растат на тло што е сиромашн осо хранливи материи. Во оваа група спаѓаат Венерина муволовка, неколку видови на цеволовки, видови од родот *Pinguicula*, *Utricularia*, *Aldrovanda vesiculosa*, *Brocchinia* и други. Овие билки добиваат азот преку инсектите, кои ги ловат на разни начини: со стапица, леплива површина, ситни влакна и слично.

Наводи
------

1. ↑  Miller, George A. (2009). „"WordNet - About Us." : entry on *insectivorous*". Princeton University. Посетено на 1 април 2010.
2. ↑  Gullan, P. J. & Cranston P. S. (2005). *The insects: an outline of entomology* (5th Ed). Wiley-Blackwell, ISBN 1-4051-1113-5, ISBN 978-1-4051-1113-3. Ltd preview in Google Books.
3. 1 2 3  Slack, Adrian; Gate, Jane (2000). *Carnivorous Plants*. MIT Press. стр. 240. ISBN 9780262690898. `|access-date=` бара `|url=` (help)
**Какадуи** – расказ на австралискиот писател Патрик Вајт од истоимената збирка од 1974 година.

Содржина
--------

Клајд Гудинаф собира добротворни прилози и доаѓа кај сосетката Олива Даворен, која му кажува дека веќе седум години не зборува со сопругот Мик, поради тоа што, за време на едно нејзино отсуство, тој дозволил да умре нејзиниот папагал. Токму во тоа време, Мик почнал да се гледа со сосетката Базби Ликорн. Пред куќата на семејството Даворен се собираат какадуи и Олива посакува да бидат нејзини. Истовремено, и Мик и Базби почнуваат да се грижат за птиците. Во една прилика, Мик ја посетува Базби и дознава дека таа ги храни какадуите. Еден ден, какадуите исчезнуваат од паркот, а Мик и Олива се загрижени за нивната судбина и почнуваат да разговараат. Подоцна, птиците повторно се враќаат но соседот Фигис ја зема пушката и пука во нив. Тогаш, Мик се обидува да го спречи и во борбата со Фигис, тој паѓа мртов, а Фигис е уапсен поради убиството. По некое време, пред својот деветти роденден, малиот Тим Гудинаф, кој цело време е возбуден од присуството на какадуите, скришно бега од дома и ноќта ја поминува во паркот за да ја провери својата храброст. Утрото, на патот кон дома, тој наоѓа какаду во паркот и го убива, земајќи му го перчето како амајлија. Истовремено, Олива поминува пред куќата на Базби и тие за првпат проговараат меѓу себе. Тим доаѓа дома и почнува да плаче поради својата постапка.

Осврт кон расказот
------------------

Во расказот „Какадуи", авторот ни претставува галерија осамени и отуѓени луѓе чиј живот нема никаква смисла. Тие немаат длабоки чувства, ниту возвишени идеали. Во такви околности, животот на луѓето се менува со доаѓањето на птиците. Така, за Олива Даворен, птиците значат нова животна цел при што нејзиниот празен живот добива смисла и доаѓа до повторно зближување со сопругот. По седум години поминати во молчење, брачниот пар се соединува во обожавањето на своите необични пријатели. Исто така, за госпоѓицата Ликорн, птиците се благолсов кој ѝ овозможува за првпат во животот да доживее страст. Семејството Гудинаф е пример на „шупливи" луѓе, иако нивното презиме кажува дека тие се сосема добри граѓани. Притоа, писателот иронично забележува дека нивниот деветгодишен син, Тим, е многу позрел и попаметен од нив. Ноз целиот расказ како лајтмотив се провлекуваат какадуите кои се злокобни птици: Мик Даворен е убиен поради нив, Фигис е осуден, Олива Даворен и Базби Ликорн повторно ѝ се препуштаат на својата осаменост, а малиот Тим го открива својот страв.

Наводи
------

1. ↑  Patrik Vajt, *Noć lupeža*. Beograd: Rad, 1977, стр. 53-100.
2. ↑  Marija Herman-Sekulić, „Pakao predgrađa", во: Patrik Vajt, *Noć lupeža*. Beograd: Rad, 1977, стр. 107.
**Заштитена област на планините Полана** (словачки: *Chránená krajinná oblasť Poľana*) — едно од 14те заштитени пределни области во Словачка. Пејзажното подрачје се наоѓа во планините Пожана, дел од планините Словенско страдохорие, во Централна Словачка. Сместено е во областите Банка Бистрица, Брезно, Детва и Зволен.

Полана бил прогласен за резерват на биосферата на УНЕСКО на 27 март 1990 година.

Историја
--------

Заштитената планинска област е основана на 12 август 1981 година, а законот е изменет на 3 септември 2004 година.

Географија
----------

Највисоките планини се Пожана со 1.457 метри и Предна Полана на 1.367 метри.

Надворешни врски
----------------

* Poľana PLA na Slovakia.travel
Податотека:(c) Laura Molles.jpgKakapo parrot hanging upside-down on a branch
**Какапо** е вид на папагал од Нов Зеланд, кој ја изгубил способноста да лета поради отсуството на природни непријатели. Денес, таа е многу загрозена од разни грабливци, кои ги носат Европејците. Во април 2009 година биле забележани само 125 примероци. Какапо ретко се репродуцира, но живее многу долго. Некои живеат повеќе од 100 години. Неговата песна е многу чудна, и звучи како крекет на жаби. Мажјаците пеат во време на парење за да привлечат жени, но женката само ќе го избере дрвото што е полна со римски семиња, кои ги хранат овие папагали.

Опис
----

Какапо е голем вид на папагал, со должина од 60 и тежина од 2-4. Тој е најтешкиот од сите видови на папагали. Неговите крила се кратки, бидејќи не е способен да лета. Зелено-жолта боја, со примеси кафена и црна. Таа има развиено чувство за мирис.
Седиштето на организацијата во Виенскиот меѓународен центар, комплексот на канцеларии на ООН во Австрија.

**Канцеларијата за вселенски работи при ООН** (англ. *United Nations Office for Outer Space Affairs*, **UNOOSA**) е организација на Генералното собрание на ООН задолжена за спроведување на вселенската политика на собранието. Сместена е во комплексот канцеларии на ООН во Виена. Канцеларијата ја спроведува Програмата за примени на вселената и чува Регистар на објекти лансирани во вселената. Пружа поддршка на земјите во развој кои користат вселенска технологија за економски развој.

Историјат
---------

Канцеларијата за вселенски работи при ООН е првично формирана како мала стручна единица во рамките на Секретаријатот ад хок-органот наречен Комитет за морољубива употреба на вселената, основан од страна на Генералното собрание со решението бр. 1348 (XIII) на 13 декември 1958 г. Во 1962 преоѓа во улога на единица на Одделението за политички работи и Советот за безбедност, со првата седница на Комитетот за мирољубива употреба на вселената, каде во 1968 г. е решено овој орган да стане Отсек за вселенски работи при тоа одделение. Во 1992 г. отсекот станува Канцеларија за вселенски работи во рамките на Одделението за политички работи. Во 1993, Канцеларијата е преместена во комплесот на ООН во Виена, Австрија. Во тој период, Канцеларијата исто така била одговорна за важни секретаријатски задолженија кон Правниот поткомитет, кои претходно биле во надлежност на Канцеларијата за правни работи во Њујорк. Со проблематиката врзана со милитаризација на вселената се занимава Конференцијата за разоружување со седиште во Женева.

Задача
------

Канцеларијата за вселенски работи ги спроведува одлуките на Генералното собрание и Комитетот за мирољубива употреба на вселената. Таа има двојна цел - поддршка во меѓувладините разговори во комитетот и неговите Научно-технички поткомитети и Правните поткомитети, но и да пружа помош на земјите во развој при користењето на вселенска технологија за развојни цели. Покрај ова, таа ги следи правните, научните и техничките случувања кои се однесуваат на вселенските активности и технологија и нивната примена, и со тоа нуди технички информации и советување на земјите-членки, меѓународните организации, како и на другите калцеларии на ООН.

Поврзано
--------

* Комитет за мирољубива употреба на вселената
* UN-SPIDER

Надворешни врски
----------------

* Канцеларија за вселенски работи при ООН (англиски)
* Меѓународно вселенско право (англиски)
* Договори и начела на вселенското право на ООН (англиски)
**Драмска серија** е колоквијален наслов за *телевизиска серија* која по својата содржина одговара на телевизиска драма во најширока смисла.

Драмските серии се разликуваат по обликот, па тие можат да бидат мини серии со точно ограничен број на епизоди, но и сапунски опери кои се емитуваат и по неколку децении.

По жанрот, драмските серии обично се делат онака како играните филмови па така постојат вестерн серии, научно-фантастични серии, криминалистички серии, хумористични серии итн.

Драмска серија во САД
---------------------

Во светот моментално најпопуларен облик на драмските серии е оној кој го претставува стандардот за американките телевизиски мрежи, а понекогаш за него се користи и името ТВ драма.

Драмските серии обично се состојат од 9-26 епизоди, кои требаат да се емитуваат на една од ТВ Мрежите во текот на телевизиската сезона која во САД трае од почетокот на есента до крајот на пролетта. Секоја епизода по правило е 45 минути, а заедно со рекламите трае 60 минути.

Зависно од гледаноста, која во САД се одредува по темелите на Неилсеновиот рејтинг, продуцентите и управата на ТВ Мрежа одлучуваат дали драмската серија ќе продолжи со снимањето и дали ќе има следни сезони. Доколку снимањето продолжи, се зборува за прва или втора сезона од серијата.

Сезоната обично завршува со епизодата која се нарекува финале на сезоната (Season Finale) и содржи спектакуларен и драматурски обрат (во англиската терминологија познат како cliffhanger) кој во заплетот остава неразрешени ситуации и кои разрешени би биле во другата сезона.
**Какографијата** ― намерно комично погрешно пишување, тип на хумор сличен на малапропизмот.

Поимот во смисла на „слаб правопис, нагласување и интерпункција" е семантички антоним за правопис, и во смисла на „лош ракопис" е етимолошки антоним на зборот калиграфија: какографијата е од грчки κακός (какос „лошо") и γραφή (графе „пишување").

Вообичаена употреба на какографија е да се карикатурираат неписмени говорници, како и со правописот на очниот дијалект. Други вклучуваат употреба за да се покаже дека нешто е напишано од дете, за индиректно да се искаже слатко или смешно животно во меме, како што е насловената фотографија од британската кратковлакнеста мачка, која била имењак на блогот „*I Can Has Cheezburger?*", или затоа што погрешното пишување има хумористична сличност со целосно неповрзан збор.

Поврзано
--------

* Сатиричен погрешен правопис
* Сензационален правопис
* Катакреза
* Гаф
* Јазична промена
* Очен дијалект

Наводи
------

1. ↑  "On the Real Side: Laughing, Lying, and Signifying: the Underground Tradition of African-American Humor that Transformed American Culture, from Slavery to Richard Pryor", by Mel Watkins, 1994, ISBN 0-671-68982-7, стр. 60, 62
2. ↑  "A History of American Literature Since 1870" by Fred Lewis Pattee, 1917, стр.34, digitized by Google Books
3. ↑  "A Practical Grammar of French Rhetoric, by Gabriel Surenne", 1846, 150, digitized by Google Books
4. ↑  "The literary content of the New York Spirit of the times, 1831-1856", by Richard Boyd Hauck", 1965, стр. 184
Цртеж од Јохан Фридрих Науман
**Долгоопашестото свиларче** (науч. *Cercotrichas galactotes*), е мала птица од семејството на муварчињата која ја има во Македонија. Се размножува околу Средоземјето и на исток до Пакистан. Исто така, ја има во јужна Сахара од регионот Сахел и на исток до Сомалија; кои понекогаш се сметаат за посебен вид *C. minor*. Таа е делумно птица преселница, која зимува во источна Африка и Индија. Многу редок посетител е на северна Европа.

Опис
----

Долгоопашестото свиларче е малку поголемо од црвеногушката, со должина 14-16 см, распон на крилјата 22-27 см и тежина 20-25 грама. Половите се слични. Горниот дел од телото им е кафеавоцрвеникав до сивокафеав, а долниот дел е песок боја. Над самото око има светла линија. Долгата опашка е костенлива боја а врвот ѝ е црно-бел. Често ја мрда и шири опашката покажувајќи ги овие црно-бели делови. 
Птиците на запад се побледи и имаат потопли кафеави бои на грбот од оние во југоисточниот дел од Европа и Азија.
Животниот век им е до 5 години.

Долгоопашесто свиларче,април 1993
*Cuculus canorus canorus* + *Cercotrichas galactotes*

Поведение
---------

Животната средина на оваа птица се отворените суви предели со грмушки.
Се храни со инсекти кои ги лови на земја.
Огласувањето е збир од свирки и црцорења со тажен тон. 
Гнездото направено од тревки и гранчиња, а понекогаш и со змиска кожа го сместува во грмушките, живите огради или дрвјата до 2 метри височина. Несе 3-5 зеленосини јајца испрскани со светлокафеави дамки. Женката ги лежи јајцата 13 дена, а младенчињата го напуштаат гнездото по 12-13 дена. Се случува да бидат домаќини на паразитската кукавица.

Наводи
------

1. ↑  BirdLife International (2012). „*Erythropygia galactotes*". *IUCN Red List. Version 2012.1*. International Union for Conservation of Nature. Посетено на 16 July 2012.

Надворешни врски
----------------

|  |  |
| --- | --- |
| Ризница | „Долгоопашесто свиларче" на Ризницата ? |

|  |  |
| --- | --- |
|  | „Cercotrichas galactotes" на Викивидовите ? |

* Avibase[*мртва врска*]
***Како се калеше челикот*** (руски: *Как закалялась сталь*) е соцреалистички роман од писателот Николај Алексеевич Островски (1904-1936) напишан во времето на Сталин. Главен јунак во романот е Павел Корчагин.

Историја
--------

Во СССР романот бил адаптиран за филм со наслов *Павел Корчагин* во 1956.

Во 2000, во Кина направена е ТВ адаптација на романот во облик на серијал, каде сите глумци биле од Украина.

Книгата е добро позната по својата обемност (број на страници).

 *Оваа статија поврзана со роман е никулец. Можете да помогнете со тоа што ќе ја проширите*.

|  |  |
| --- | --- |
| Stub icon | *Оваа статија Русија е никулец. Можете да помогнете со тоа што ќе ја проширите.** п
* р
* у
 |
**Драгутин Аврамов Митевски** ( 1916
 во Клечевце, Кумановско —  1944
 во Треска, Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Во 1944 година станал борец на Третата македонска ударна бригада на која и се приклучи во селото Жегљане. Бил учесник во сите борби, во кои се пројавил како бестрашен борец. Во селото Бузалково, кај Велес, неговата единица била нападната од германски единици. Тогаш со својот пушкомитралез успеал да им нанесе големи загуби на непријателите. На 20 октомври 1944 rодина, учествувал во борбата против балистите и Германците на теренот Треска, каде бил тешко ранет. Од последиците на раните подоцна починал.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 216. На `|first=` му недостасува `|last=` (help)
**Драгутин Стојанов Насковски** ( 1915
 во Зубовце, Кумановско — 20 октомври 1944

 во Шишево, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Уште како дете бил принуден да чува овци и крупен добиток. Потоа работел во кумановската мелница, а подоцна и како рудар во Радуша. По отслужувањето на воениот рок во бугарската фашистичка војска и капитулацијата на Бугарија, стапил во Третата македонска ударна бригада. Бил учесник во нејзините борби против Германците и албанските балистичките банди. Една од најтешките негови борби била водена на 20 октомври 1944 година против балистите и Германците кај селото Шишево. Во оваа борба храбро загинал, заедно со неговиот соборец Коле Младеновски.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 222. На `|first=` му недостасува `|last=` (help)
Зграда на Бела мачка
**Зградата „Бела мачка"** е името на трите згради во улицата Душан Танкосиќ бр.9, во Пирот. Зградата „Бела мачка" има статус на споменик на културата од големо значење.

Историја
--------

Името е изведено од прекарот на претходникот на нивниот сегашен сопственик, се припишува на најистакнатата градба. Зградата е подигната во 1859 година, како што покажува годината врежана на квадратната тула во подот на една од собите. Раскажувајќи за нејзиното потекло во 1848 година, може да се однесува на една од другите две згради во дворот. Изградени за време на османлиското владеење, за богат српски трговец. Постои приказна дека нејзиното потекло е поврзано со престојот на турските бегови на нивното патување низ Пирот, што може да се земе како доказ за неговиот претставителен карактер.

Изглед на зградата
------------------

Оваа зграда се состои од плитко затрупан подрум на приземјето и вкопан под кој формира последователно преграден и затворен трем. Централната просторија во која е изграден каминот е поврзана со приземјето преку подниот простор со аголен чардак, кој има затворени стаклени прозорци. Ги дели гостинската и иконоклусот од едната страна од трите соби од другата, од кои најголемата има посебен влез од чардакот. Како и во другите градски куќи, дрвените елементи и внатрешните детали се богато претставени и убаво издлабени и обработени.

Зградата е во очајна состојба бидејќи е неодржувана.

 Зградата на Белата мачка денес

Наводи
------

1. 1 2  Јошић, Неђо (2016). *Белићева лексикографска гледишта и „Речник САНУ’’*. Београд: Универзитет у Београду, Филолошки факултет. стр. 345–355.

Надворешни врски
----------------

* Портал: Србија

* Републички завод за заштита на спомениците на културата - Белград
* Републички завод за заштита на спомениците на културата-Белград / База на недвижен културен имот
* Список на споменици
**Инга Бјорк-Клевби** (родена 1944) е поранешен Обединетите нации заменик-извршен директор на Програмата на Обединетите нации за човечки населби (ОН-ХАБИТАТ). Таа била назначена на оваа позиција од страна на генералниот секретар на Обединетите нации Кофи Анан во октомври 2005 година.

Магистрирала на Стокхолмската школа за економија .

Бјорк-Клевби е дипломат долги години. Таа служела како амбасадор на Шведска во Кенија, Руанда, Сејшели и Коморите и како постојан претставник во Програмата за животна средина на Обединетите нации (UNEP) и UN-HABITAT.

Подоцна, таа станала помошник потсекретар на Министерството за надворешни работи на Шведска, кој е одговорен за политиките, програмите и буџетот за меѓународна развојна соработка.

Повеќе од 20 години, таа работела во меѓународни финансии и високи менаџерски капацитети со Централната банка на Шведска, Меѓународниот монетарен фонд (ММФ), Светската банка и Азиската банка за развој. Таа станала извршен директор на Африканската банка за развој каде ги претставувала нордиските земји, Швајцарија и Индија.

Пред нејзиното назначување за заменик-извршен директор на UN-HABITAT, таа била амбасадор на Шведска во Брегот на Слоновата Коска, Буркина Фасо, Гвинеја, Либерија и Сиера Леоне .

Наводи
------

* „SECRETARY-GENERAL APPOINTS INGA BJÖRK-KLEVBY OF SWEDEN AS DEPUTY EXECUTIVE DIRECTOR OF UN-HABITAT". United Nations. Посетено на 2008-10-20.
* „Inga Björk-Klevby Lecture on Human Settlements". Liu Institute for Global Issues. Архивирано од изворникот на 2018-03-09. Посетено на 2008-10-20.

| Дипломатски функции
 |
| --- |
|
| Претходник**Lars-Göran Engfeldt** | **Ambassador of Sweden to Kenya**1998–2003 | Наследник**Bo Göransson** |
|
| Претходник**?** | **Ambassador of Sweden to Comoros**1998–2003 | Наследник**Bo Göransson** |
|
| Претходник**Lars-Göran Engfeldt** | **Ambassador of Sweden to Rwanda**1998–2003 | Наследник**Bo Göransson** |
|
| Претходник**?** | **Ambassador of Sweden to Seychelles**1998–2003 | Наследник**Bo Göransson** |
|
| Претходник**?** | **Ambassador of Sweden to Ivory Coast**2003–2005 | Наследник**?** |
|
| Претходник**?** | **Ambassador of Sweden to Burkina Faso**2003–2005 | Наследник**Carin Wall** |
|
| Претходник**?** | **Ambassador of Sweden to Guinea**2003–2005 | Наследник**?** |
|
| Претходник**?** | **Ambassador of Sweden to Liberia**2003–2005 | Наследник**Carin Wall** |
|
| Претходник**?** | **Ambassador of Sweden to Sierra Leone**2003–2005 | Наследник**Carin Wall** |
Источната полутопка на карта на светот, обележана со жолто
Источната полутопка на глобус
**Источната полутопка** (или **источна хемисфера**) — географски поим за една половина од Земјата која лежи источно од нултиот меридијан (што минува низ Гринич, Англија) и западно од 180° геог. должина. Поимот се употребува и како одредница за Европа, Азија, Африка и Австралазија, наспроти западната полутопка, во која спаѓаат Северна, Средна и Јужна Америка. Покрај ова, некаде се користи и во културен и геополитчки контекст, како синоним за „Стариот Свет".

Линијата што ги дели источната и западната полутопка е произволна, за разлика од екваторот (замислена линија што ја обиколува Земјата, подеднакво оддалечена од половите), што ја сече Земјата на северна и јужна полутопка. Нултиот меридијан со 0° географска должина и меѓународна датумска граница на 180° геог. долж. се општоприфатени граници, бидејќи тие ги одделуваат источните од западните меридијани. Со овој начин на разграничување, делови од западна Европа, Африка и источна Русија влегуваат во западната полутопка, и со тоа значително се намалува нејзината употребна вредност во картографијата и геополитичките целини, бидејќи во источната полутопка најчесто се вклучува сета Евроазија и Африка. Затоа, за оваа цел честопати се користат меридијаните 20° ЗГД и дијаметрално спротивниот 160° ИГД, и така тука влегува сето европско и африканско копнено пространство, но во него влегува и мал дел од Североисточен Гренланд (што инаку се смета за Северна Америка) и исклучува поголем дел од источна Русија и Океанија (на пр. Нов Зеланд).

Копното на источната полутопка е поголемо од копното на западната (Америка) и содржи многу разновидни екосистеми.

Наводи
------

1. ↑  „хемисфера". Речник на Набу. Архивирано од изворникот на 2020-06-29. Посетено на 19 октомври 2010. (македонски)
2. ↑  Географска ширина и должина Архивирано на 9 јуни 2008 г. на britannica.com. проверено: 24 мај 2008 (англиски)
3. ↑  Olson, Judy M. "Projecting the hemisphere", гл. 4, од *Matching the map projection to the need*; Robinson, Arthur H. & Snyder, John P. уредн. 1997. Bethesda, MD: Cartography and Geographic Information Society, American Congress on Surveying and Mapping.
4. ↑  "Eastern Hemisphere". *Merriam-Webster's Geographical Dictionary,* III изд. 2001. Springfield, MA: Merriam-Webster, Inc. стр. 340.

|  |  |  |  |
| --- | --- | --- | --- |
| 

| * п
* р
* у
Полутопки на Земјата |
| --- |
|  |
| 
* Северна полутопка
* Јужна полутопка
* Источна полутопка
* Западна полутопка
* Копнена полутопка
* Водена полутопка

 |

 |
Грб на русинскиот народ
**Русините** се источнословенски народ, кој зборува русински јазик и претежно живее во западна Украина, во областа Закарпатија, а ги има вкупно околу 610.000, од тоа во Украина околу 560.000. Нивниот јазик спаѓа во групата на источнословенски јазици. Русините некои ги сметаат за посебен народ, а други ги сметаат за дел од украинскиот народ.

Покрај ова име, Русините во историските документи се спомнуваат и по имињата **Рутени** и **Малоруси**. Исто така постојат и Русини во Војводина, чиј јазик спаѓа во групата на западнословенските јазици и е сличен со словачкиот.

Поврзано
--------

|  |  |
| --- | --- |
| Ризница | „Источни Русини" на Ризницата ? |

* Русини
* Западни Русини
* Украинци
* Рутени
* Малоруси

|  |  |
| --- | --- |
| Stub icon | *Оваа статија за народ е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Словенски народи и Словеногласни народи |
| --- |
|  |
| Источни Словени | 
Белоруси • Руси • Украинци |  |
|  |
| Западни Словени | Лужички Срби • Полјаци • Словаци • Чеси |
|  |
| Јужни Словени | Бошњаци • Бугари • Македонци • Словенци• Срби • Хрвати • Црногорци |
|  |
| Мали етнички групи | Буњевци • Југословени • Кашуби • Моравци • Муслимани • Русини • Шлезијци |

 |
**Ернест Ренан** (француски: *Joseph Ernest Renan*, роден на 28 февруари 1823

 во Трегие - починал на 2 октомври 1892

 во Париз) — француски филозоф, писател, археолог, историчар на религијата, ориенталист и филолог. Исто така бил член-дописник на Царската петербургшка академија на науките и член на Француската академија.

Биографија
----------

Од 1838 година Ернест Ренан започнал да студира католичка теологија во Париз. Во 1841 година се преселил во *Seminar von Issy* а во 1843 година во *Grand Séminaire de Saint-Sulpice*. Во 1845 година ја напушта богословијата, бидејќи започнал да се сомнева во историската веродостојност на Библијата. Станал приврзаник на германскиот идеализам и на критичната германска екзегетика („*Tübinger Schule*").

Во 1855 година Ренан издал историско-систематски конкорданс на семитски јазици. Неговите патувања до Блискиот Исток довеле до пишување на познатата книга „*Животот на Исус*" („*La Vie de Jésus*"), чиј прв том бил издаден во 1863 година. Во оваа книга Ренан се обидел да го претстави животот, ликот и патот на Исус Христос преку очите на познанието за антиката на своето време. Ренан го претставил Исус како личност, обожаван од своите следбеници по неговата смрт. Ренан ја иследувал историјата на религиите како парадигма на еволуцијата, како развој на човештвото и на моралното усовршување.

За своите постапки и за своето дело, Ренан бил остро критикуван, а во 1863 година бил отпуштен за некое време од професорското место. Неговата книга се продала во тираж од 16.000 примероци во текот на половина година. По една година бил рехабилитиран. Во 1867 година го иницирал проектот *Corpus Inscriptionum Semiticarum*.

Ренан е најпознат по својата лекцијаа „*Што е нација*?", предавана на 11 март 1882 година во Сорбон, како и на делото „*Историја на раното христијанство*".

Во 1848 година ја напишал книгата „*Иднината на науката*", во која ја претставува својата вера во науката. Во 1850 година бил назначен за библиотекар во Националната библиотека на Франција, а во 1860 година ја предводел археолошката експедиција во Палестина.

Надворешни врски
----------------

* Дела од Ernest Renan на проектот „Гутенберг"
* Дела од или за Ернест Ренан на Семрежниот архив
* Works by Ernest Renan at JSTOR
* Works by Ernest Renan at Unz.org
* *What is a Nation?* – Renan's most famous lecture in English translation
* The history of the origins of Christianity Cornell University Library Historical Monographs Collection. {Reprinted by} Cornell University Library Digital Collections
* 

* Ернест Ренан на Ризницата ?
* 

* Логото на Викицитат Мисли поврзани со Ернест Ренан на Викицитат
**Каролина Оливија Видерстрем** (10 декември 1856 - 4 март 1949) — шведски лекар и гинеколог. Таа била првата жена-лекар со универзитетско образование во нејзината земја. Таа исто така била феминистка и политичар и се занимавала со прашања за сексуално образование и женско право на глас. Таа била претседател на Националното здружение за право на глас на жени и член на градскиот совет во Стокхолм.

Животопис
---------

Каролина Видерстрем
Каролина Видерстрем била ќерка на учителот по гимнастика и ветеринар Ото Фредрик Видерстрем и Оливија Ерика Дилен. Семејството се преселило во Стокхолм во 1873 година.

### Медицинска кариера

Видерстрем сакала жените и девојчињата да знаат повеќе за сопственото тело, да се облекуваат поздраво и да ги добијат истите права и можности како и мажите. Таа била особено активна во рамките на гинекологијата и здравјето на жените. Нејзиното најдобро познато дело во рамките на нејзината област било *Kvinnohygien* („ *женска* хигиена"), кое за првпат било објавено во 1899 година и било објавувано во седум изданија до 1932 година

*

Наводи
------
**Каролос Папуљас** (грчки: *Κάρολος Παπούλιας*; роден на 4 јуни 1929

 во Јанина - 26 декември 2021 година) е грчки политичар и моментален претседател на Грција. Претходно, Папуљас бил Министер за надворешни работи на Република Грција.

Папуљас е роден во градот Јанина. Тој е син на генералот Григорис Папуљас. Папуљас студирал на правниот факултет во Атина, како и на Миланскиот универзитет. Тој поседува диплома по меѓународно право од универзитетот во Келн.

Како поранешен шампион во атлетика и одбојка, тој бил претседател на спортскиот сојуз на Грција во продолжение на 25 години. Тој бил еден од основачите на ПАСОК и близок соработник со Андреас Папандреу.

Извршувал неколку државни функции, и тоа:

* Заменик-министер за надворешни работи (1981 - 1984)
* Министер за надворешни работи (1985 - 1989)
* Заменик-министер за одбрана (1989 - 1990)
* Министер за надворешни работи (1993 - 1996)

Во текот на декември 2004 година, тогашниот премиер Костас Караманлис и претседателот на опозициската партиа ПАСОК, Јоргос Папандреу, го номинирале Папуљас за претседате на Грција. Така, со голема поддршка од страна на парламентот, тој на 8 февруари 2005 година бил избран за претседател, заменувајќи го Костис Стефанопулос.

|  |  |
| --- | --- |
| Ризница | „Каролос Папуљас" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 120198610
* ISNI: 0000 0000 7809 7819
* BNF: cb161983583 (податоци)

 |

 |
**Илјада зборови** (англиски: *A Thousand Words*) - американски филм од 2012 година, во режија на Брајан Робинс, по сценариото на Стив Корен. Главните улоги ги толкуваат: Еди Марфи, Клиф Кертис, Кери Вашингтон и Кларк Дјук.

Синопсис
--------

Џек Мек Кол (го игра Марфи) е продажен агент во издавачка куќа. На работното место, тој е нападен, вообразен и самоуверен. По еден разговор со спиритуалниот учител Д-р Санџи (го игра Кертис), во дворот на куќата, Џек здогледува дрво. Притоа, при секој изговорен збор, од дрвото паѓа по еден лист. Д-р Санџи му кажува на Џек дека дрвото е поврзано со него и дека штом тоа остане без лисја, Џек ќе умре. Бидејќи му остануваат само илјада зборови на располагање, Џек мора да се присилува да не зборува. Неговото однесување не можат да го сфатат неговите блиски, а сопругата (ја игра Вашингтон) го напушта, заедно со малиот син. Најпосле, од дрвото паѓаат сите лисја, а Џек оди на гробот на својот татко и му кажува дека му простува поради тоа што го напуштил семејството додека Џек бил дете. Тогаш се случува чудо и Џек не умира, но по необичната случка, тој се менува целосно: ја напушта својата луксузна куќа, се враќа кај сопругата и со неа се преселува во скромен дом, а истовремено се откажува од своето работно место.

Наводи
------

1. ↑  IMDb, A Thousand Words (2012) (пристапено на 10.1.2019)
**Каролина Екхолм** (18 октомври 1964 година, Таби  ) е шведска економистка .

Образование и истражување
-------------------------

Екхолм, докторирала во 1995 година на Одделот за економија на Лундскиот универзитет. Како истражувач, таа се фокусирала главно на ефектите од глобализацијата. Од 1 април 2010 година е исто така професор на Универзитетот Стокхолм .

Кариера
-------

Екхолм служела како еден од петте заменик гувернери во Сверигес Риксбанк, централна банка на Шведска, од 2009 до 2014 година. Таа заминала пред да и истече мандатот за да ја преземе улогата на државен секретар на министерката за финансии Магдалена Андерсон кога социјалдемократите дошле на власт во 2014 година.

Во септември 2017 година, Екхолм била одбиена од опозицијата кога била предложена за функцијата гувернер на Риксбанк.

Наводи
------

1. ↑
2. ↑  Karolina Ekholms CV
3. ↑  „Riksbanken, pressmeddelande 30 januari 2009: Ny vice riksbankschef – Karolina Ekholm". Архивирано од изворникот на 2011-10-17. Посетено на 2013-03-28.
4. 1 2  Johan Sennero and Daniel Dickson (September 22, 2017), Exclusive: Front-runner Ekholm blocked as new Riksbank governor - sources *Reuters*.
**„Илјада деветстотини осумдесет и четврта"** (*1984*) — американски филм од 1984 година, во режија на Мајкл Радфорд (Michael Radford), кој е автор и на сценариото, засновано врз истоимениот роман на Џорџ Орвел. Главните улоги ги играат: Џон Харт (John Hurt), Ричард Бартон (Richard Burton), Сузана Хамилтон (Suzanna Hamilton) и Сирил Кјузак (Cyril Cusack). Филмот бил номиниран за наградата БАФТА во категоријата за најдобра сценографија, а освоил и две награди Evening Standard British Film Awards (за најдобар филм и најдобар глумец). Инаку, ова е последниот филм во кој глумел Ричард Бартон.

Синопсис
--------

Винстон Смит (го игра Харт) е државен службеник од Лондон, кој се наоѓа под власта на тоталитарната држава Океанија. Тој се труди да го сочува здравиот разум во услови кога режимот настојува да ги потисне индивидуализмот и личниот живот...

Наводи
------

1. ↑  HRT, 1984, američki film (15) - Film tjedna (пристапено на 8.9.2021)